“กองทัพ” เร่งประสานประเทศเพื่อนบ้าน แก้ปมลอบเข้าเมืองผิดกม. สกัดแพร่เชื้อ “โควิด”
"กองทัพ" เร่งประสานประเทศเพื่อนบ้าน แก้ปมลอบเข้าเมืองผิดกม. สกัดแพร่เชื้อ “โควิด”
"กองทัพ" เร่งประสานประเทศเพื่อนบ้าน แก้ปมลอบเข้าเมืองผิดกม. สกัดแพร่เชื้อ “โควิด”
9 ธ.ค. 2563

พล.อ.ณรงค์พันธ์ จิตต์แก้วแท้ ผู้บัญชาการทหารบก (ผบ.ทบ.) กล่าวถึงการดูแลป้องกันโควิด-19 ตามแนวชายแดนว่า พล.อ.ประยุทธ์ จันทร์โอชา นายกรัฐมนตรี และรมว.กลาโหม สั่งการหน่วยทหารทุกหน่วย ยกระดับมาตรการคุมเข้มป้องกันพื้นที่ โดยเฉพาะกองทัพภาคที่ 3 ได้เพิ่มกำลังชุดปฏิบัติการ และเพิ่มเครื่องมือ ทั้งลวดหนาม หีบเพลง ตามแนวช่องทางธรรมชาติ และเพิ่มการลาดตระเวน โดยทั้งเดินเท้า และทางรถยนต์ และลาดตระเวนด้วยโดรน เพื่อเฝ้าระวังพื้นที่ตามแนวชายแดน โดยเฉพาะภาคเหนือมีภูมิประเทศตามธรรมชาติด้วยระยะทางที่ยาว จึงต้องใช้กำลัง ความทุ่มเท อุทิศตนในการป้องกันตลอด 24 ชม. แต่สิ่งสำคัญคือประชาชนในพื้นที่ที่ต้องช่วยกัน
ผบ.ทบ. กล่าวว่า ขณะนี้มีการประสานงานกับประเทศเพื่อนบ้านในทุกระดับ โดยเฉพาะกองกำลังป้องกันชายแดนของทั้งสองประเทศ ในการประสานและแจ้งข้อมูลข่าวสารไปยังประชาชนของประเทศอีกฝั่ง ว่าหากจะเดินทางเข้ามาต้องเข้ามาอย่างถูกกฎหมาย เพื่อจะช่วยดูแลป้องกันและรักษา และจะไม่ถูกดำเนินการทางกฎหมายในขั้นหนัก ซึ่งในระดับเจ้าหน้าที่ตามแนวชายแดนได้ประสานกันอยู่แล้ว ให้คนไทยที่จะต้องการกลับเข้ามา ให้เข้ามาอย่างถูกกฎหมาย เพื่อรับการตรวจคัดกรอง